Byrjendalæsi : " Ályktanir minnisblaðsins nánast marklausar “ Tryggvi Páll Tryggvason skrifar 21. ágúst 2015 11:30 Frá Háskólanum á Akureyrivísir / pjetur Minnisblað Menntamálastofnunar þar sem lagt er mat á árangur verkefnisins Byrjendalæsi hefur „ margvíslega alvarlega galla sem gera ályktanir minnisblaðsins nánast marklausar . “ Þetta kemur fram í yfirlýsingu frá Miðstöð skólaþróunar við Háskólann á Akureyri sem gerir athugasemdir við vinnubrögð Menntamálastofnunar . Í yfirlýsingu frá Miðstöð skólaþróunar er bent á annmarka sem Miðstöð skólaþróunar telur að hafi verið á minnisblaði Menntamálastofnunar , m.a. séu línurit óskýr og skýringartexti ónákvæmur . Bent er á að samanburður á niðurstöðum skóla allt að átta ár fram í tímann sé varasamur þar sem ótal þættir aðrir en innleiðing Byrjendalæsis hafi áhrif á þær breytingar sem geta orðið . Einnig sé varasamt að að skoða fjögurra ára tímabil áður en fyrsti árgangur í Byrjendalæsi komi í fjórða bekk , árgangurinn á undan fyrsta árangi skori t.d. mun hærra en árgangarnir þrír á undan og næstu sjö á eftir sem skekki meðaltalið . Jafnframt segir að starfsþróun og breyting á skólastarfi taki tíma og gögnin sem Menntamálastofnun byggir á sé frá viðkvæmum tíma þegar kennarar væru að tileinka sér og ná tökum á starfsháttum Byrjendalæsis . Samkvæmt innra mati á árangri á Byrjendalæsi bendi árangur barna sem læra eftir aðferðum Byrjendalæsis til þess að hann hafi verið umtalsverður . Samanburður undanfarinna ára sýnir að börn nái betri árangri í lestri og hafi hann gagnast börnum sem hafi átt erfitt með að læra að lesa . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .